Dommedagskulten

Under Fimbulvinteren er der nogle i Fjutland, hvor Fimbulvinteren er værst, som får nys om, at det er Brown, der står bag den. Rettere sagt, så er det måske nærmere fordi de forestiller sig det er Brown, end det er fordi de har egentlige beviser. I hvert fald begynder folk at fable om den tarvelige gamemaster og påstår, at han er ved at bringe dommedag over verden gennem denne vinter. Det går så vidt, at nogle af disse begynder at tilbede Brown som en dommedagsgud, og det udvikler sig til en kult af fanatikere.